标题：1019年
大事记
兴宁县正式建立。 
平阳县并属桂林。 
辽国停止了对高丽国的进攻，同时也停止了对渤海国的进攻。 
《大宋天宫宝藏》编写完成。 
周湛以邓州籍考生的身份，赴汴京参加科举考试，被一个叫王整的主考官录取为甲科进士，成为大官。 
于噶举派大喇嘛削玛埃处求得大手印的教授。 
《云笈七签》将桐柏山列入"大地名山间，仙人所居胜地"之四十三福地。 
大摩拉维亚帝国归属了波西米亚人。 
藤原赖通成为了日本内阁左大臣。 
藤原道长因病出家为僧。 
艾塞尔雷德将军在1019年的两份特许状上署名。
出生
司马光（1019年—1086年），北宋著名文学家、政治家。
宋敏求（1019年—1079年），北宋的史地学家。
曾巩（1019年—1083年），北宋时期的散文家、文学家，是“唐宋八大家”之一。
雅罗斯拉夫一世·弗拉基米罗维奇（1019年—1054年），基辅国历史上著名的王公
哈德克努特（1019年—1042年）是丹麦统治英国时代的末代君主。
素甫·哈斯·哈吉甫（1019年—1080年），著名学者。
逝世
斯维亚托波尔克一世·弗拉基米罗维奇（？—1019年），基辅王公。
哈马丹（995年—1019年）神秘主义诗人。[1]
历史记载
宋改漕运
初，各路漕运进京的物资，从真 （今江苏仪征）、扬（今江苏扬州）发运进入淮、汴，历经五堰，粮漕烦于剥卸，民力疲于牵挽，官府舰舟由此遂坏。于是策划开扬州古河，河渠绕城甫同运河相通，撤去龙舟、新兴、茱萸三堰，使漕道畅通而水势平稳，每年节省官钱十万。天禧三年（1019）六月，改漕运工程竣工，河水流入新河与三堰平，漕运船只通行无阻。
王钦若罢相
大中祥符初，王钦若荐引丁谓，迎合真宗旨意，伪造天书，争献符瑞，为封泰山、祀汾阴制造舆论。五年（1012）除枢密使、同平章事。天禧元年为相，后恩遇渐衰。三年（1019）六月，罢相，为太子太保，不久出判杭州。复以寇准为相。
辽禁皇族与卑小帐族通婚
开泰八年（1019）十月，辽圣宗诏令横帐三房不得与卑小帐族通婚；凡嫁娶，必先奏报，获准后方得举行婚礼。辽太祖祖父玄祖匀德实生四子，长子早卒，余三子后裔各立一房，三房族属宫帐称横帐，为皇族显贵。
辽与高丽修好
开泰八年（1019）十二月，高丽王王询派遣使臣到辽，请贡方物，以示和解，被辽接受。次年五月，王询表请辽，愿称藩纳贡，并放归辽使节耶律资忠。耶律资忠于开泰三年出使高丽索取六城故地被拘留，至此巳六年，忠节不屈，怀念君亲，见诸著述，编为《西亭集》。辽遣使往高丽，表示不计前嫌，允其请。
辽燕地饥疫
开泰八年（1019），辽燕地发生饥荒、瘟疫，民多外流甚至饿死。以杨佶同知南京留守事，开仓济民，贫民所卖于计佣而出之。杨佶，南京 （今北京）人，字正叔，前知易州，为政清廉，取信于民。
通鉴记载
真宗膺符稽古神功让德文明武定章圣元孝皇帝天禧三年（辽开泰八年）
春，正月，壬戌，辽建景宗庙于中京。封沙州节度使曹顺为炖煌郡王。
丁卯，翰林学士钱惟演等四人权同知贡举。
乙亥，诸路贡举人郭桢等四千三百人见于崇政殿。时桢冒缌丧贡举，为同辈所讼，殿三举；同保人并赎金，殿一举。时有司欲脱宋城王洙，问洙曰：“果保桢否？不然，可易也。”洙曰：“保之，不愿易也。”遂与桢俱罢。
京西转运使胡则言：“滑州进士杨世质等诉本州黜落，即取元试卷付许州通判鄢陵崔立看详，立以为世质等所试不至纰缪，已牒滑州依例解发。”诏转运司具析不先奏裁，直令解发缘由以闻，其试卷仰本州缴进，世质等仍未得解发。及取到试卷，贡院言不合充荐，诏落世质等，而劾转运使及崔立罪。
立初为果州团练推官，役兵辇官物它州，道险，乃率众钱佣舟载归。知州姜从革论如率敛法，三人当斩，立曰：“此非私己，罪止杖耳。”从革初不听，论奏，诏如立议。帝记其名，代还，特转大理寺丞，知安丰县。
立性淳谨，尤喜论事。大中祥符间，士大夫争奏符瑞，立独言：“水发徐、兖，旱连江、淮，无为烈风，金陵大火，是天所以戒骄矜；而中外多上云露、草木、禽虫诸物之瑞，此何足为治道哉！愿敕有司：草木之异，虽大不录；水旱之变，虽小必闻。”前后凡上四十馀事云。
是月，三司言：“使臣传宣取物，承前止是口传诏旨，别无凭由，致因缘盗取钱物。今请下入内内侍省置传宣合同司，专差内臣一员主之，以绝斯弊。”从之。
二月，丁未，出皇太子所书御诗赐宰相。
辽以前南院枢密使耶律制心为中京留守，以汉人行宫都部署王继忠为南院枢密使。
三月，戊午朔，日有食之。
乙丑，三司假内藏库银一十三万。
丙寅，亲试礼部奏名贡举人，得进士王整以下六十三人赐及第，八十六人同出身，又赐学究、诸科各及第、出身有差。
乙亥，辽萧巴雅尔、耶律巴格自高丽还，以出师失律，数其罪而释之。
壬午，辽主阅飞龙院马。
入内副都知周怀政，日侍内廷，权任尤盛，附会者颇众。性识凡近，酷信妖妄。有朱能者，本单州团练使田敏家厮养，性凶狡，遂赂怀政亲信得见，妄谈神怪事以訹之。怀政大惑，援引能至御药使、领阶州刺史。俄于终南山修道观，与殿直刘益辈造符命，托神言国家休咎，或臧否大臣。时寇准镇永兴，能为巡检，能诈言天书降。帝访诸大臣，或言准素不信天书，今使准上之，百姓必大服；乃使怀政谕准。准始不肯，其婿王曙诒书要准，乃从之。是月，准奏天书降乾佑山中。
夏，四月，辛卯，备仪仗至琼林苑迎导天书入内。太子右谕德鲁宗道上疏，略曰：“天道福善祸淫，不言示化。人君政得其理，则作福以报之，失其道，则出异以戒之，又何书哉？臣恐奸臣肆其诞妄以惑圣听也。”知河阳孙奭上疏言：“朱能奸憸小人，妄言祥瑞，而陛下崇信之，屈至尊以迎拜，归秘殿以奉安，上自朝廷，下及闾巷，靡不痛心疾首，反唇腹非。”又曰：“天且无言，安得有书？天下皆知能所为，独陛下一人不知耳，乞斩能以谢天下。”帝虽不听，然亦不罪奭也。
河东转运使李放贡钱三十万贯，粮百二十万石，诏奖之。
己亥，召山南东道节度使、同平章事、判永兴军府寇准赴阙。
壬寅，召近臣诣真游殿朝拜天书。
是月，辽主如缅山。
五月，乙丑，左谏议大夫、知郓州戚纶，责授岳州团练副使，以提点刑狱官李仲容奏纶有讪上语故也。纶善谈名理，喜言民政，颇近迂阔。事兄维，友爱甚厚。士子谒见者，必询其所业，访其志尚，随才诱掖之。尝云：“归老后得十年在乡闾讲习，亦可以恢道济世矣。”乐于荐士，每一奏十数人，皆当时知名者。晚节为权幸所排，遂不复振。
壬申，辽以驸马萧克忠为长宁军节度使。
乙亥，以右正言刘煜判三司户部句院，盖执政者不欲其专任言责，故兼它职。
辛巳，监察御史刘平为盐铁判官，章频为度支判官。御史于是复兼省职。
辽迁宁州、渤海户于辽、土二河之间。
甲申，寇准自永兴来朝。准将发，其门生有劝准者曰：“公若至河阳称疾，坚求外补，此为上策。傥入见，即发乾佑天书之诈，尚可全平生正直之名，斯为次也。最下，则再入中书耳。”准不怿，揖而起，卒及于祸。
六月，戊子，保信军节度使丁谓自江宁来朝，召之也。
辽录征高丽战殁将校之子弟，未几，复益封其妻。
己丑，辽以伊勒希巴萧谐哩为西南面招讨使，御史大夫萧嘉济为伊勒希巴。
先是江淮发运使贾宗言：“诸路岁漕，自真、扬入淮、汴，历堰者五，粮载剥卸，民罢牵挽，舰舟由此速坏。今议开扬州古河，缭城南接运渠，毁龙舟、新兴、茱萸三堰，通漕路以均水势，岁省官费十万，功利甚厚。”诏按视，以为当然。于是役成，水注新河，与三堰平，漕船无阻，公私大称其便。
甲午，左仆射、平章事王钦若罢为太子太保。
时钦若恩遇浸衰，人有言其受金者，钦若自辨，乞下御史台覆实。帝不悦，曰：“国家置御史台，固为人辨虚实邪！”钦若惶恐，因求出籓。会商州捕得道士谯文易畜禁书，能以术使六丁六甲神，自言尝出入钦若家，得钦若所遗诗及书。帝以问钦若，钦若谢不省，遂罢相。寻命判杭州。
丁酉，以李允则为客省使、知镇州，兼镇、定钤辖。
允则在雄州十四年，河北既罢兵，允则治城垒不辍。辽人疑违誓约。既而有以为言，诏诘之。允则奏言：“初通好不即完治，它日复安敢动乎！”帝以为然。
城北旧有瓮城，允则欲合大城为一，先建东岳祠，出黄金百两为供器，导以鼓吹，居人争献金银。久之，密自撤去，声言盗自北至，遂下令捕盗，三移文北界。乃兴板筑，扬言以护祠，而卒就关城，浚壕，起月堤，自此瓮城之人悉内城中。
始，州民多以草覆屋，允则取材木西山，大为仓廪营舍。教民陶瓦甓，标里闬，置廊市。城上悉累甓，下环以沟堑，莳麻，植榆柳。广阎承翰所修屯田，架桥引水，作古梁，列堤道，以通安肃、广信、顺安军。岁修禊事，召界河战棹为竞度，纵北人游观，潜寓水战。州北旧设陷马坑，城上起楼为斥堠，望十里，自罢兵，人莫敢登。允则曰：“南北既讲和矣，安用此为？”命撤楼夷坑，为诸军蔬圃，浚井疏洫，列畦垄，筑短垣，纵横其中，植以荆棘，而其地益险阻。因治坊巷，徙浮图北垣上，登望三十里。下令安抚司所莅境，有隙地悉种榆，久之，榆满塞下。
上元旧不然灯，允则结采山，聚优乐，使民纵游。明日，侦知辽将欲间行入城观之，允则与同僚伺郊外，果有紫衣人至，遂与俱入传舍，不交一言，出女奴罗侍左右，剧饮而罢，且置其所乘驴庑下，使遁去，即辽之南京统军也。后数日，其人得罪。
尝燕军中，而甲仗库火，允则作乐行酒不辍。少顷，火熄，命悉瘗所焚物，密遣使持檄瀛州，以茗笼运器甲，不夹旬，兵数已完，人无知者。枢密院移诘之，对曰：“兵械所藏，儆火甚严，方宴而燔，必奸人所为，舍宴救焚，事或不测矣。”
一日，民有诉为辽人殴伤而遁者，允则不治，与伤者钱二千，众以为怯。逾月，辽人以其事来诘，答以无有。盖它谍欲以殴人为质验，比得报，以为妄，乃杀谍。云翼卒亡人北界，允则移文督还，辽人报以不知所在。允则曰：“在某所。”辽人骇，不敢隐，即归卒，乃斩以徇，后无敢亡者。
允则不事威仪，间或步出，遇民可与语者，延坐与语，以是洞知人情，盗发辄获，人亦莫知其由。身无兼衣，食无重羞，不蓄资货，当时边臣鲜能及之者。
戊戌，以寇准为中书侍郎兼吏部尚书、平章事，保信军节度使丁谓为吏部尚书、参知政事。故事，节度使除拜当降麻，翰林学士盛度以为参知政事当属外制，遂命知制诰宋绶草辞，谓甚恨焉。谓在中书，事准甚谨。尝会食，羹污准须，谓起，徐拂之，准笑曰：“参政国之大臣，乃为官长拂须邪？”谓甚愧之，由是倾构始萌矣。
己亥，辽以特里衮耶律哈噶为南府宰相，以南面林牙耶律韩留为特里衮。
滑州河决，泛澶、濮、郓、齐、徐境，遣使救被溺者，恤其家。
丁未，以吏部侍郎林特为尚书左丞、玉清昭应宫副使。特性邪险，善附会，故丁谓始终善特，亟引用之。
秋，七月，辛酉，知河南府冯拯言：“父老、僧道、举人等列状，愿赴厥请车驾封中岳。”帝曰：“兹事体大，未可轻议。”令拯慰遣之。
三司假内藏钱五十万贯，绢十万匹。
学士院言：“准诏，大理评事胥偃与试，偃乃盛度婿，又钱惟演亲戚，欲乞下别处。”诏送舍人院试。自是有亲嫌者并如例。
戊辰，殿前都指挥使、忠武节度使曹璨卒。车驾临奠，赠中书令，谥武懿，录其子侄。璨起贵胄，以孝谨称。习知韬略，虽无攻战之效，然累历边任，领禁卫十馀年，善抚士卒。晚节颇伤吝啬，物议少之。璨母尝阅其家帑，见积钱数万，召璨谓曰：“汝父履历中外，未尝有此积也，可知不及汝父远矣！”
三司假内藏钱帛二百四十五万。
庚午，辽主观市，曲赦市中系囚。
己卯，群臣表上尊号曰体元御极感天尊道应真宝运文德武功上圣钦明仁孝皇帝，不允；凡五上，从之。
庚辰，屯田员外郎钟离瑾言：“窃见诸州长吏，才境内雨足苗长，即奏丰稔，其后霜旱蝗螟灾沴，皆隐而不言，上罔朝廷，下抑氓俗。请自今诸州有灾伤处，即时腾奏，命官检视。如所部丰登，亦须俟夏秋成日乃奏。如奏后灾伤者，听别上言；隐而不言，则论其罪。”从之。
八月，丁亥，以天书再降，大赦天下。
滑州龙见河决。
彰德军留后马知节以疾留京师，逾年，表求外任，命知贝州兼部署。将行，请对，帝闵其羸，令归本镇，上党、大名之民争来迎谒。疾浸剧，俄求还京师，卒。遗命诸子令辞诏葬。帝深轸悼之，赠侍中，谥正惠，官其子孙四人。知节习兵事，以方略自任。颇涉文艺，每应诏，亦为诗咏，所与游接，必一时名士。为治专务抑豪强，恤孤弱。性刚直敢言，未尝少自卑屈。求之武人，盖鲜俪云。
辛丑，太白昼见。大会释、道于天安殿，建道场，凡万三千馀人。己亥，帝临视，以药银铸大钱，面赐之。
戊申，自琼林苑迎奉天书入内。
庚戌，遣使安抚水灾州军，有合宽恤改更事件，与转运使、副、所在长吏会议施行。
九月，乙丑，赐大理寺丞王质进士及第。质，旦弟之子，献文召试故也。
己巳，辽以石用中参知政事。
壬申，辽主录囚；甲戌，复录囚。
诏：“自今应犯赃注广南、川峡幕职、州县官，委逐路转运使常加纠察，再犯赃罪者，永不录用。”时司勋员外郎梁象言：“川峡幕职、州县官，曾坐赃左降者，多复恣贪，逾扰远民。请自今犯赃者不注川峡官，并除广南远恶州军。”帝以广南犹吾民也，且非自新之道，故特有是诏。
辛巳，参知政事李迪言：“皇太子举动由礼，言不轻发，视伶官杂剧，未尝妄笑。”帝曰：“常日居内廷，亦未尝妄言也。”寇准曰：“皇太子天赋仁德，严重温裕，实邦家之庆也。”
壬午，辽主驻土河川。
冬，十月，辽诏下诸道，事无巨细，已断者每三月一次条奏。
癸巳，命横帐三房不得与卑小帐族为婚，凡嫁娶必奏而后行。
己酉，知审刑院盛度言：“在京及诸路止有断案三道，值降圣节不奏，自馀绝无刑牍，请宣付史馆。”寇准曰：“此陛下以德化民、精意钦恤所致。”诏奖度等。
十一月，辛酉，合门、太常礼院上《大礼称庆合班图》，皇太子序坐在宰相上，太子恳让。帝以谕辅臣，寇准等面陈储副之重，不可兼抑，望遵仪制。凡再请，乃许。
诏：“自今给事中、谏议大夫、中书舍人母、妻并封郡君。”初止封县，枢密直学士、给事中王曙，寇准女婿也，因改旧制，议者非准专私而不忌云。
己巳，谒景灵宫。是日，月重轮。庚午，享太庙。辛未，合祭天地于南郊，大赦天下。
丁丑，谒玉清昭应宫。还，御天安殿，受册尊号。
十二月，丙戌，富州蛮首向光泽表纳疆土。帝曰：“朝廷得之安用！当是其亲族不相容耳。”命转运司察之，果然。
辛卯，辽主驻中京。
癸巳，以任中正、周起并为枢密副使。
河中府处士李渎、陕州处士魏野皆卒，诏各赠秘书省着作郎，赐其家米帛，州县常加存恤，二税外蠲其差役。
乙巳，辽以广平郡王宗业为中京留守，大定尹耶律制心为特里衮。
辛亥，高丽王王询遣使如辽，请贡方物，辽主命纳之。
是岁，燕地饥疫，民多流殍，辽主以翰林学士杨佶同知南京留守事，发仓廪，赈乏绝，贫民鬻子者计佣而出。先是佶尝知易州，治尚清简，征发期会必信，民便之。